title: 2006/55/ES: Sklep Sveta z dne  30. januarja 2006  o načelih, prednostnih nalogah in pogojih Evropskega partnerstva z Bosno in Hercegovino in razveljavitvi Sklepa 2004/515/ES

text:
               7.2.2006

               SL

               Uradni list Evropske unije

               L 35/19

      SKLEP SVETA

   z dne 30. januarja 2006
   o načelih, prednostnih nalogah in pogojih Evropskega partnerstva z Bosno in Hercegovino in razveljavitvi Sklepa 2004/515/ES
   (2006/55/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 533/2004 z dne 22. marca 2004 o ustanovitvi evropskih partnerstev v okviru stabilizacijskega in pridružitvenega procesa (1) in zlasti člena 2 Uredbe,
   ob upoštevanju predloga Komisije,
   ob upoštevanju naslednjega:

               (1)

               Evropski svet je 19. in 20. junija 2003 v Solunu podprl uvedbo evropskega partnerstva kot načina uresničitve evropske perspektive za države Zahodnega Balkana v okviru stabilizacijsko-pridružitvenega procesa.

               (2)

               Uredba (ES) št. 533/2004 določa, da Svet odloča o načelih, prednostnih nalogah in pogojih evropskega partnerstva ter o vseh nadaljnjih prilagoditvah.

               (3)

               Svet je 14. junija 2004 sprejel prvo evropsko partnerstvo z Bosno in Hercegovino (2). Primerno je, da se za določitev obnovljenih prednostnih nalog za nadaljnje delo na podlagi ugotovitev poročila o napredku iz leta 2005 o pripravah Bosne in Hercegovine za nadaljnjo integracijo v Evropsko unijo to partnerstvo dopolni.

               (4)

               V Uredbi (ES) št. 533/2004 je bilo določeno, da bo nadaljnje spremljanje evropskega partnerstva zagotovljeno v okviru mehanizmov, vzpostavljenih s stabilizacijsko-pridružitvenim procesom.

               (5)

               Za pripravo nadaljnje integracije v Evropsko unijo mora Bosna in Hercegovina razviti načrt s časovnim razporedom in posebnimi ukrepi za izpolnitev prednostnih nalog tega evropskega partnerstva.

               (6)

               Sklep 2004/515/ES bi se moral zato razveljaviti –

         SKLENIL:
   Člen 1
   V skladu s členom 1 Uredbe (ES) št. 533/2004 so načela, prednostne naloge ter pogoji Evropskega partnerstva z Bosno in Hercegovino navedeni v Prilogi k temu sklepu, ki je njegov sestavni del.
   Člen 2
   Izvajanje Evropskega partnerstva se preuči v okviru mehanizmov, vzpostavljenih v okviru stabilizacijsko-pridružitvenega procesa, predvsem letnih poročil o napredku, ki jih predloži Komisija.
   Člen 3
   Sklep 2004/515/ES se razveljavi.
   Člen 4
   Ta sklep začne veljati tretji dan po objavi v Uradnem listu Evropske unije.

      V Bruslju, 30. januar 2006.

            Za Svet

            Predsednik

         U. PLASSNIK

      (1)  UL L 86, 24.3.2004, str. 1.

      (2)  Sklep Sveta 2004/515/ES z dne 14. junija 2004 o načelih, prednostnih nalogah in pogojih Evropskega partnerstva z Bosno in Hercegovino (UL L 221, 22.6.2004, str. 10).

      PRILOGA
      BOSNA IN HERCEGOVINA: EVROPSKO PARTNERSTVO 2005
      1.   UVOD
      Evropski svet v Solunu je podprl uvedbo evropskega partnerstva kot načina uresničitve evropske perspektive za države Zahodnega Balkana v okviru stabilizacijsko-pridružitvenega procesa.
      Prvo evropsko partnerstvo z Bosno in Hercegovino je Svet sprejel 14. junija 2004. Primerno je, da se to prvo partnerstvo dopolni na podlagi ugotovitev Poročila Komisije o napredku Bosne in Hercegovine 2005. Drugo evropsko partnerstvo določa nove prednostne naloge za ukrepanje. Nove prednostne naloge so prilagojene posebnim potrebam in stopnji pripravljenosti države ter se bodo po potrebi dopolnjevale. Evropsko partnerstvo predvideva tudi smernice za finančno pomoč državi.
      Bosna in Hercegovina naj bi razvila načrt s časovnim razporedom in posebnimi ukrepi za izpolnitev prednostnih nalog evropskega partnerstva.
      2.   NAČELA
      Stabilizacijsko-pridružitveni proces ostaja okvir za evropsko usmeritev držav zahodnega Balkana vse do njihovega pristopa v prihodnosti.
      Glavne prednostne naloge, določene za Bosno in Hercegovino, se nanašajo na njeno usposobljenost za izpolnjevanje meril, ki jih je določil Evropski Svet leta 1993 v Kopenhagnu, ter pogojev, določenih za stabilizacijsko-pridružitveni proces, zlasti pogojev, opredeljenih v Sklepih Sveta z dne 29. aprila 1997 ter 21. in 22. junija 1999, na vsebino sklepne izjave zagrebškega vrha dne 24. novembra 2000 ter na Solunsko agendo.
      3.   PREDNOSTNE NALOGE
      Prednostne naloge, naštete v tem evropskem partnerstvu, so bile izbrane na podlagi realističnih pričakovanj, da jih bo Bosna in Hercegovina lahko izpeljala ali v zvezi z njimi v naslednjih letih dosegla bistven napredek. Razlikuje se med kratkoročnimi prednostnimi nalogami, ki naj bi bile izpolnjene v enem ali dveh letih, in srednjeročnimi prednostnimi nalogami, ki naj bi bile izpolnjene v treh do štirih letih. Prednostne naloge zadevajo tako zakonodajo kot njeno izvajanje.
      Zaradi znatnih stroškov izpolnjevanja vseh zahtev EU ter kompleksnosti teh zahtev na nekaterih področjih to partnerstvo na tej stopnji ne zajema vseh pomembnih nalog. Prihodnja partnerstva bodo vključevala nadaljnje prednostne naloge v skladu z napredkom države.
      Med kratkoročnimi prednostnimi nalogami so bile določene ključne prednostne naloge, ki so zbrane na začetku oddelka 3.1. Te prednostne naloge niso razvrščene po pomembnosti.
      3.1.   KRATKOROČNE PREDNOSTNE NALOGE

            Ključne prednostne naloge

                  —

                  V celoti sodelovati z Mednarodnim kazenskim sodiščem za nekdanjo Jugoslavijo (MKSJ) in prijeti vse obdolžence MKSJ, ki so na svobodi.

                  —

                  V celoti izvajati Sporazum o prestrukturiranju policije z oktobra 2005. V tem okviru do decembra 2005 ustanoviti direktorat za izvajanje prestrukturiranja policije in sprejeti akcijski načrt za izvajanje reforme v skladu z načeli, ki jih je začrtala Komisija v okviru časovnega načrta, določenega s sporazumom.

                  —

                  Sprejeti vso potrebno zakonodajo v zvezi s sistemom javne radiotelevizije na ravni držav in entitet ter začeti njeno izvajanje.

                  —

                  Zagotoviti, da so vsa ministrstva in ustanove na državni ravni ustrezno financirana, usposobljena in opremljena v smislu prostorov in osebja.

                  —

                  Sprejeti in začeti izvajati celovit akcijski načrt za reformo javne uprave ob upoštevanju rezultatov funkcionalnih in sektorskih revizij javne uprave.

                  —

                  Zagotoviti obstoj pravega notranjega trga v Bosni in Hercegovini.

            Politične zahteve

      DEMOKRACIJA IN PRAVNA DRŽAVA
      Upravljanje

                  —

                  Sprejeti ukrepe, ki bodo zagotovili, da bo imela parlamentarna skupščina Bosne in Hercegovine dovolj tehničnih virov in osebja.

                  —

                  Izboljševati in krepiti usklajevanje med državami in entitetami z ustanavljanjem standardnih in institucionaliziranih mehanizmov za usklajevanje med državami in entitetami.

                  —

                  Zagotoviti pravilno upoštevanje poročil, ki jih izdajo vrhovne revizijske institucije Bosne in Hercegovine ter ustrezno ukrepati proti odgovornim za napake.

            Volitve

                  —

                  V celoti prevzeti organizacijsko in finančno odgovornost za parlamentarne in predsedniške volitve 2006.

                  —

                  Spremeniti volilno zakonodajo glede članov predsedstva in poslancev parlamenta Bosne in Hercegovine, da bi se v celoti zagotovila skladnost z Evropsko konvencijo o človekovih pravicah in popristopnimi obveznostmi v Svetu Evrope.

                  —

                  Zagotoviti potrebno osebje za revizijski oddelek volilne komisije.

            Javna uprava

                  —

                  Pisarni koordinatorja za javno upravo zagotoviti potrebne človeške vire in materialna sredstva za delo.

                  —

                  Sprejeti ukrepe za zagotovitev pravilnega delovanja agencij za javno upravo ter razviti in izvajati učinkovite postopke zaposlovanja; zagotoviti takojšnjo nastavitev javnih uslužbencev, zlasti na državni ravni, po uspešno opravljenem izbirnem postopku.

                  —

                  Izvajati program usposabljanja za javno upravo, ki je bil sprejet maja 2005.

                  —

                  Sprejeti novo zakonodajo o varuhu človekovih pravic in zagotoviti združitev funkcij varuhov človekovih pravic na državni ravni in ravni entitet.

            Pravosodni sistem

                  —

                  Zagotoviti, da državno sodišče, državno tožilstvo in visoki svet za sodstvo in tožilstvo prevzamejo polno odgovornost, in sicer s finančnega, administrativnega in kadrovskega vidika; zagotoviti njihovo pravo delovanje.

                  —

                  Doseči napredek pri reševanju sodnih zaostankov na sodiščih.

                  —

                  Razviti učinkovit sistem za obravnavanje mladoletnega prestopništva.

            Protikorupcijska politika

                  —

                  Pripraviti podroben akcijski načrt proti korupciji na podlagi nacionalne protikorupcijske strategije.

                  —

                  Uskladiti protikorupcijsko zakonodajo v Bosni in Hercegovini.

                  —

                  Zagotoviti učinkovito izvajanje zakonov o nezdružljivosti funkcij.

            ČLOVEKOVE PRAVICE IN ZAŠČITA MANJŠIN

                  —

                  V ustavi Republike Srpske odpraviti člene o smrtni kazni.

                  —

                  Izvajati mednarodne konvencije, ki jih je ratificirala Bosna in Hercegovina, vključno z zahtevami glede poročanja.

                  —

                  Zagotoviti, da vse nerešene primere glede človekovih pravic obravnava Komisija za človekove pravice v okviru ustavnega sodišča.

                  —

                  Nadalje izboljšati zakonodajni okvir o manjšinah, da bo v celoti izpolnjeval zahteve Okvirne konvencije Sveta Evrope za varstvo narodnih manjšin in zagotoviti njeno izvajanje na celotnem ozemlju Bosne in Hercegovine.

                  —

                  Ustanoviti svet za narodne manjšine in ustrezne organe na ravni entitet.

                  —

                  Razviti in začeti izvajati sektorski akcijski načrt nacionalne strategije za Rome kot celovite strategije za zmanjševanje revščine.

            REGIONALNA VPRAŠANJA IN MEDNARODNE OBVEZNOSTI

                  —

                  Še naprej izboljševati regionalno sodelovanje in zagotavljati dobre sosedske odnose, med drugim, z namenom spodbujanja sprave.

                  —

                  Prispevati k zagotavljanju rešitve nerešenih mejnih vprašanj s Hrvaško ter Srbijo in Črno goro.

                  —

                  Bistveno izboljšati izvajanje bilateralnih sporazumov o prosti trgovini in si prizadevati za prihodnji regionalni sporazum o prosti trgovini v jugovzhodni Evropi.

                  —

                  Skleniti in izvajati sporazume s sosednjimi državami, zlasti na področju čezmejnega sodelovanja, boja proti organiziranemu kriminalu, nedovoljene trgovine in tihotapljenja, pravosodnega sodelovanja, upravljanja meja, ponovnega sprejema, okolja, prometa in energije.

                  —

                  Zagotoviti pravilno financiranje in polno delovanje Sklada za vračanje beguncev. Prispevati k zagotavljanju izvajanja Sarajevske deklaracije. Dokončati postopek vračanja povratnikov/beguncev in doseči znaten napredek v smeri njihovega gospodarskega in socialnega vključevanja.

                  —

                  Obravnavati vse neizpolnjene popristopne zahteve Sveta Evrope, zlasti na področju izobraževanja in volitev.

            Gospodarske zahteve

                  —

                  Nadaljevati politike, ki ustvarjajo stabilno makro-ekonomsko okolje in posvečati posebno pozornost rasti posojil v okviru ureditve valutnega odbora.

                  —

                  Izvajati okvirni zakon na ravni države in zakone na ravni entitet o registraciji podjetij.

                  —

                  Podpirati delo delovne skupine za proračunsko vzdržnost s splošnim ciljem zmanjševanja realne javne potrebe.

                  —

                  Zaključiti uskladitev domačih terjatev in sprejeti zakon na državni ravni o notranjem dolgu, na podlagi katerega se bodo urejala plačila pri vseh domačih terjatvah.

                  —

                  Sprejeti zakon o nacionalnem davčnem svetu in uvesti postopke za njegovo učinkovito delovanje.

                  —

                  Reformirati in zmanjšati togost sistema določanja plač, zlasti v javnem sektorju.

                  —

                  Oblikovati in izvajati osnutek za institucionalizacijo enote za načrtovanje gospodarske politike.

                  —

                  Doseči vsebinski napredek pri upravljanju podjetij, med drugim s pospešitvijo procesa privatizacije in prestrukturiranja skladov za zasebne naložbe.

                  —

                  Uvesti in začeti izvajati zakon o finančnem prestrukturiranju.

                  —

                  Zagotoviti pravilno delovanje gospodarskih sodišč in razviti delovanje sodišč za obravnavanje in vodenje stečajnih postopkov.

            Evropski standardi

      NOTRANJI TRG
      Prosti pretok blaga

                  —

                  Izvajati obstoječo zakonodajo na področju standardov, certificiranja, meroslovja, akreditacije in ugotavljanja skladnosti; vzpostaviti ustanove, ki jih predvideva ta zakonodaja, jih opremiti ter v njih zaposliti osebje, da bodo lahko izvajale svoje naloge. Nadaljevati prizadevanja za prilagajanje predpisov in uredb na teh področjih pravnemu redu Skupnosti, zlasti zaradi ustvarjanja pogojev, ki bodo vplivali na trgovino.

                  —

                  Vzpostaviti mehanizme notranjega posvetovanja in obveščanja o novih tehničnih uredbah pred njihovim sprejetjem glede ukrepov, ki bodo vplivali na trgovino.

                  —

                  Zagotavljati nadaljnji napredek pri sprejemanju evropskih standardov.

                  —

                  Ustanoviti agencijo za nadzor trga in zagotoviti zmogljivost za izpolnjevanje njenih nalog. Nadaljevati ukrepe v smeri ustanavljanja strukture za nadzor trga, ki bo ustrezala zahtevam pravnega reda Skupnosti glede prostega pretoka blaga.

            Pretok oseb, storitev in pravica do ustanavljanja

                  —

                  Ustanoviti zavarovalno agencijo Bosne in Hercegovine in zagotoviti, da bo sposobna polno delovati.

                  —

                  Prenesti bančni nadzor na državno raven in zagotoviti učinkovito delovanje nadzornega organa.

                  —

                  Zagotoviti sprejetje zakona o visokošolskem izobraževanju na državni ravni, ki utira pot izvajanju glavnih elementov Bolonjskega procesa in Lizbonske konvencije o priznavanju akademskih kvalifikacij.

            Carine in obdavčenje

                  —

                  Nadalje prilagajati carinsko zakonodajo in carinske postopke pravnemu redu Skupnosti.

                  —

                  Zagotavljati, da je pravni okvir glede prostih con združljiv s standardi EU in jamčiti ustrezen nadzor prostih con.

                  —

                  Sprejeti vse nujne ukrepe za ustrezno izvajanje pravil o poreklu blaga.

                  —

                  Izvajati pravila carinskega vrednotenja v skladu z mednarodnimi standardi in praksami.

                  —

                  Povečati upravno usposobljenost za izvajanje carinske zakonodaje in za boj proti korupciji, čezmejnemu kriminalu in davčnim utajam.

                  —

                  Zagotavljati ustrezno delovanje urada za posredno obdavčenje.

                  —

                  V celoti izvajati in uveljavljati zakon o DDV in še naprej približevati davčno zakonodajo pravnemu redu Skupnosti.

                  —

                  Spoštovati načela kodeksa ravnanja za obdavčitev ustvarjenega dohodka ter zagotavljati skladnost novih davčnih ukrepov s temi načeli.

            Konkurenca

                  —

                  Povečati usposobljenost Sveta za konkurenco, da bi lahko v celoti izvajal svoje naloge glede izvrševanja ustreznih pravil in zagovarjanjem konkurenčne politike.

                  —

                  Sprejeti potrebno zakonodajo o konkurenci in državni pomoči ter uskladiti obstoječo zakonodajo s pravili EU o konkurenci in državni pomoči.

            Javna naročila

                  —

                  Zagotoviti pravilno izvajanje zakonodaje o javnih naročilih, vključno z ustanovitvijo, zaposlitvijo in dodelitvijo proračunskih sredstev urada za javna naročila in revizijskega organa za javna naročila.

            Pravo intelektualne lastnine

                  —

                  Izvajati in uveljaviti obstoječi pravni okvir, predvsem z zagotavljanjem pravilnega delovanja inštituta za intelektualno lastnino.

            Statistika

                  —

                  Sprejeti in začeti izvajati sporazum med entitetami v statističnem sistemu o izboljšanju dela centralnega statističnega urada v Bosni in Hercegovini.

            Sektorske politike
      Industrija in MSP

                  —

                  Nemudoma sprejeti predloženo strategijo MSP na državni ravni in začeti izvajati prednostne naloge.

                  —

                  Razviti dobro premišljeno in celovito industrijsko politiko.

            Kmetijstvo in ribištvo

                  —

                  Razviti celovito strategijo kmetijske politike na državni ravni na podlagi priporočil funkcionalne revizije z novembra 2004 in zagotoviti pravni okvir za njeno izvajanje.

                  —

                  Nadaljevati prilagajanje zakonodaje z veterinarskim in fitosanitarnim pravnim redom Skupnosti.

                  —

                  Ustanoviti državni urad za varnost živil ga usposobiti za delovanje. Omogočiti, da bo fitosanitarni urad usposobljen za delo.

                  —

                  Okrepiti laboratorijske in inšpekcijske zmogljivosti v veterinarskem in fitosanitarnem sektorju, vzpostaviti referenčni laboratorij in razviti postopke vzorčenja v skladu z zahtevami EU.

                  —

                  Zaključiti postopek označevanja živali in registriranja goveda v skladu s predpisi EU.

                  —

                  Okrepiti zbiranje in obdelavo kmetijskih statističnih podatkov v skladu s standardi in metodologijo EU.

            Okolje

                  —

                  Sprejeti okoljsko zakonodajo na ravni države, da bi se ustvaril okvir za usklajeno zaščito okolja na celotnem območju države.

                  —

                  Ustanoviti državno agencijo za okolje in zagotoviti njeno pravilno delovanje.

            Energetika

                  —

                  Začeti izvajati obveznosti, prevzete v okviru Pogodbe o Energetski skupnosti.

                  —

                  Razviti in sprejeti celovito energetsko strategijo; nadaljevati reforme in liberizacijo energetskega sektorja.

                  —

                  Zagotoviti, da bosta neodvisni upravljavec sistema in podjetje za prenos nemudoma sposobna polno delovati, in sicer kot samostojni podjetji na državni ravni.

            Prometna politika

                  —

                  Izvajati zakon o železnicah.

                  —

                  Nadaljevati prilagajanje letalske zakonodaje pravnemu redu Skupnosti glede skupnega evropskega zračnega prostora.

            Informacijska družba in mediji

                  —

                  Sprejeti zakon o agenciji za informacijsko družbo in ustanovitev te agencije.

                  —

                  Nadaljevati liberizacijo telekomunikacijskih trgov in regulativnemu organu zagotoviti učinkovito izvajanje obstoječe zakonodaje za zagotovitev konkurence.

                  —

                  Dodatno okrepiti vlogo in upravno usposobljenost regulativnega organa.

            Finančni nadzor

                  —

                  Razviti strategijo javnega notranjega finančnega nadzora.

            Pravica, svoboda in varnost
      Vizumi, nadzor meje, azil in migracije

                  —

                  Zagotoviti primerno osebje v sektorju za azil in migracije v okviru ministrstva za varnost.

                  —

                  Izvajati Zakon o gibanju in bivanju tujcev iz leta 2003. Zagotoviti, da so vse spremembe tega zakona v skladu s pravnim redom Skupnosti in mednarodnimi standardi ter da pomenijo dodano vrednost obstoječim uredbam.

                  —

                  Nadaljevati z zmanjševanjem števila vizumov, izdanih na meji.

                  —

                  Izvajati vse mednarodne in regionalne obveznosti na področju upravljanja mej.

            Pranje denarja

                  —

                  V finančni obveščevalni enoti (FIU) zaposliti vse potrebno osebje.

                  —

                  Dodatno okrepiti sodelovanje med FIU in oddelkom za preiskave kaznivih dejanj državne varnostno-preiskovalne agencije.

                  —

                  Zagotoviti ustrezno izvajanje in uveljavljanje zakonodaje proti pranju denarja in jo še dodatno izboljšati.

                  —

                  Upoštevati ustrezne mednarodne konvencije.

            Droge

                  —

                  Razviti politiko drog na državni ravni v skladu s standardi EU.

                  —

                  Sprejeti zakon o preprečevanju zlorabe narkotikov in njihovih predhodnih sestavin.

            Policija

                  —

                  Še okrepiti državno varnostno-preiskovalno agencijo, zlasti z zaposlitvijo vsega potrebnega osebja.

            Boj proti organiziranemu kriminalu in terorizmu

                  —

                  Zagotoviti pravilno izvajanje nacionalnega akcijskega načrta za boj proti trgovini z ljudmi.

                  —

                  Sprejeti dodatne ukrepe za zaščito žrtev trgovine z ljudmi in za ustrezno izvajanje zakonodaje o zaščiti prič.

                  —

                  Okrepiti zmogljivost državne varstveno-preiskovalne agencije na področju boja proti terorizmu; okrepiti mednarodno sodelovanje na tem področju, vključno z ustreznim izvajanjem mednarodnih konvencij.

                  —

                  Sprejeti zakon o varstvu podatkov in ustanoviti urad za varstvo podatkov.

            3.2   SREDNJEROČNE PREDNOSTNE NALOGE

            Politične zahteve

         Upravljanje

                  —

                  Zagotoviti nadaljnji napredek pri sprejemanju nacionalne odgovornosti za oblikovanje politik in sprejemanje odločitev.

         Javna uprava

                  —

                  Izvajati celoviti akcijski načrt za reformo javne uprave.

                  —

                  Ustvariti zmogljivost za usposabljanje državnih uradnikov v Bosni in Hercegovini in še povečati sposobnost oblikovanja politike in koordinacije.

                  —

                  Povečati zmogljivosti za postopno usklajevanje zakonodaje s pravnim redom Skupnosti in nadalje razširiti vlogo Bosne in Hercegovine pri načrtovanju in izvajanju pomoči s ciljem priprave na decentralizacijo pomoči Skupnosti.

         Reforma policije

                  —

                  Izvajati akcijski načrt za prestrukturiranje policije.

         Pravosodni sistem

                  —

                  Zagotoviti ustrezno usposabljanje, zlasti v zvezi z zakonodajo o človekovih pravicah in zadev, ki se nanašajo na izvajanje prihodnjega stabilizacijsko-pridružitvenega sporazuma.

                  —

                  Zagotoviti, da bodo imela vsa sodišča potrebno tehnično opremo in finančna sredstva za učinkovito in pravilno delovanje.

         Protikorupcijska politika

                  —

                  Izvajati akcijski načrt proti korupciji in priporočila skupine držav Sveta Evrope proti korupciji (GRECO).

                  —

                  Zagotoviti pravilno izvajanje mednarodnih konvencij o korupciji in dejansko zmanjševanje korupcije.

         Človekove pravice in zaščita manjšin

                  —

                  V celoti zagotoviti skladnost nacionalne zakonodaje z Evropsko konvencijo o človekovih pravicah.

                  —

                  Zagotoviti zaščito manjšin v skladu z standardi EU in mednarodnimi standardi.

                  —

                  Izvajati nacionalno strategijo za Rome in njenih sektorskih akcijskih načrtov.

            Gospodarske zahteve

                  —

                  Zagotoviti trajno makro-ekonomske stabilnost in delovanje v smeri krepitve stabilnosti zunanjih računov.

                  —

                  Nadaljevati delovanje v smeri zmanjševanja javne porabe, izražene kot delež BDP.

                  —

                  Še naprej izboljševati poslovno klimo in upravljanje podjetij ter nadaljevati prestrukturiranje gospodarskega sektorja, vključno z javnimi podjetji.

                  —

                  Še naprej krepiti usklajevanje davčnih in gospodarskih politik.

                  —

                  Zagotoviti ustrezno delovanje enote za načrtovanje gospodarske politike urada za posredno obdavčenje.

                  —

                  Pripraviti celovite in konsolidirane vladne računovodske izkaze.

                  —

                  Okrepiti postopke za pripravo in izvrševanje proračuna ter proračunsko odgovornost.

                  —

                  Izvajati politike za zmanjševanje brezposelnosti, zlasti dolgotrajne brezposelnosti.

                  —

                  Izboljšati koordinacijo agencij za zaposlovanje po celi državi in si prizadevati za zmanjšanje razdrobljenosti delovnega trga.

                  —

                  Pospešiti prizadevanja za izboljšanje sistema izobraževanja, vključno z osnovnošolskim, ter oblikovati sodoben sistem poklicnega izobraževanja in usposabljanja. Reševati vprašanje razdrobljenosti izobraževalnega sistema in prekrivanja funkcij med različnimi ravnmi organizacije. Okrepiti razvoj politik in strateškega načrtovanja za izboljšanje kakovosti izobraževanja.

                  —

                  Nadaljevati potrebne reforme za uskladitev s pravili in obveznostmi STO, da se pospeši proces pristopa k STO.

            Evropski standardi

      Notranji trg in trgovina
      Prosti pretok blaga

                  —

                  Nadaljevati prilagajanje zakonodaje na področju standardov, certificiranja, meroslovja, akreditacije in ocenjevanja skladnosti s pravnim redom Skupnosti in prenos direktiv po novem in globalnem ter starem pristopu.

            Carine in obdavčitve

                  —

                  Zagotoviti stalno prilagajanje carinske in davčne zakonodaje pravnemu redu Skupnosti in še povečati upravno usposobljenost za izvajanje carinske zakonodaje in za boj proti korupciji, čezmejnemu kriminalu in davčnim utajam.

                  —

                  Izboljšati transparentnost in izmenjavo informacij z EU za olajšanje izvajanja ukrepov za preprečevanje izogibanja ali utaje davkov.

            Konkurenca

                  —

                  Izvajati zakonodajo o državni pomoči.

                  —

                  Predstaviti celovit seznam državne pomoči.

            Javna naročila

                  —

                  Zagotoviti, da je zakonodajni okvir Bosne in Hercegovine o postopkih javnih naročil združljiv s pravnim redom Skupnosti in da se postopki javnih naročil pravilno izvajajo.

            Statistika

                  —

                  Razvijati zanesljivo gospodarsko statistiko in ustvariti usposobljenost institucij za pripravo in objavo osnovnih statističnih podatkov, usklajenih z evropskimi standardi, zlasti na področju nacionalnih računov, statistike dela in poslovne statistike.

            Sektorske politike
      Industrija in MSP

                  —

                  Izvajati strategijo MSP.

                  —

                  Zagotoviti izvajanje industrijske politike.

                  —

                  Začeti načrtovati in uporabljati celostno politiko na področju raziskav.

            Kmetijstvo in ribištvo

                  —

                  Izvajati celovito strategijo kmetijske politike na državni ravni.

                  —

                  Začeti izvajati ukrepe za označevanje ovac in koz ter registracijo njihovega gibanja.

                  —

                  Pripraviti program za izboljšanje obratov za predelavo hrane, da bodo izpolnjene zahteve EU.

                  —

                  Začeti izvajati ukrepe za učinkovit nadzor domače rastlinske pridelave, zlasti za proizvode s posebnimi zahtevami EU.

            Okolje

                  —

                  Nadalje krepiti upravno sposobnost ustanov, ki se ukvarjajo z varstvom okolja, zlasti na državni ravni, in zagotoviti izvajanje že prenesene zakonodaje.

                  —

                  Zagotoviti delovanje sistema za spremljanje stanja okolja.

            Prometna politika

                  —

                  Nadaljevati prestrukturiranje in liberalizacijo železniškega sektorja.

                  —

                  Zagotoviti postopno približevanje zakonodaje pravnemu redu Skupnosti na področju prometa, zlasti glede tehničnih in varnostnih standardov, socialnih standardov in liberalizacije trga.

                  —

                  Izvajati Memorandum o soglasju glede ključnega regionalnega prometnega omrežja v jugovzhodni Evropi, vključno s prometnim observatorijem.

            Energetika

                  —

                  Izvajati akcijske načrte na ravni entitet za prestrukturiranje energetskega sektorja.

                  —

                  Konsolidirati regulatorne organe za energetiko na državni ravni in ravni entitet.

                  —

                  Sprejeti ukrepe za doseganje dejanskega napredka v zvezi s sektorjem za plin, med drugim, razvoj strategije na področju plina, vzpostavitev sistemskega upravljavca in regulatorja ter razvoj notranjega trga s plinom.

            Informacijska družba in mediji

                  —

                  Izvajati zakonodajo o javni radioteleviziji in dokončati strukturno reformo sektorja za javno radiotelevizijo.

                  —

                  Prilagajati zakonodajo ureditvenemu okviru EU za elektronske komunikacije in storitve ter zagotoviti njeno izvajanje.

                  —

                  Prilagajanje evropski konvenciji o čezmejni televiziji in direktivi o televiziji brez meja.

            Finančni nadzor

                  —

                  Razviti in izvajati načela decentralizirane upravne odgovornosti in delovanja neodvisne notranje revizije v skladu z mednarodnimi standardi in najboljšimi praksami EU.

                  —

                  Okrepiti izvedbeno sposobnost ter funkcionalno in finančno neodvisnost vrhovne revizijske institucije.

                  —

                  Razviti postopke in upravno usposobljenost za zagotovitev učinkovite zaščite finančnih interesov EU.

            Pravica, svoboda in varnost
      Vizumi, nadzor meje, azil in migracije

                  —

                  V celoti izvajati celovito strategijo upravljanja mej in doseči učinkovito upravljanje mej.

                  —

                  Prevzeti popolno odgovornost glede delovanja sprejemnih centrov.

            Pranje denarja

                  —

                  Zagotoviti stalno izboljševanje evidence izvrševanja v zvezi s pranjem denarja.

            Droge

                  —

                  Zagotoviti, da so organi kazenskega pregona ustrezno opremljeni za boj proti prometu s prepovedanimi drogami in še naprej izboljševati sodelovanje med agencijami ter mednarodno sodelovanje; na tem področju doseči vidne rezultate.

                  —

                  Ustanoviti urad za narkotike na državni ravni.

            Boj proti organiziranemu kriminalu in terorizmu

                  —

                  Zagotoviti polno izvajanje vseh ukrepov, zajetih v Akcijskem načrtu proti organiziranem kriminalu.

            4.   NAČRTOVANJE
      Pomoč Skupnosti v okviru stabilizacijsko-pridružitvenega procesa državam Zahodnega Balkana bo zagotovljena v okviru obstoječih finančnih instrumentov, zlasti Uredbe Sveta (ES) št. 2666/2000 z dne 5. decembra 2000 o pomoči Albaniji, Bosni in Hercegovini, Hrvaški, Zvezni republiki Jugoslaviji in Nekdanji jugoslovanski republiki Makedoniji (1). Zato ta sklep nima finančnih posledic. Bosna in Hercegovina ima lahko dostop do sredstev iz večdržavnih in horizontalnih programov.
      5.   POGOJENOST POMOČI
      Pogoj za pomoč Skupnosti v okviru stabilizacijsko-pridružitvenega procesa državam Zahodnega Balkana je nadaljnji napredek pri izpolnjevanju kopenhagenskih kriterijev, kakor tudi napredek pri izpolnjevanju posebnih prednostnih nalog iz tega Evropskega partnerstva. Nespoštovanje omenjenih pogojev bi lahko pripeljalo do odločitve Sveta, da na podlagi člena 5 Uredbe (ES) št. 2666/2000 sprejme ustrezne ukrepe. Pogoj za pomoč Skupnosti je tudi izpolnjevanje zahtev, ki jih je opredelil Svet v Sklepih z dne 29. aprila 1997 in 21.–22. junija 1999; prejemnik se mora zlasti zavezati, da bo izvajal demokratične, gospodarske in institucionalne reforme.
      6.   SPREMLJANJE
      Izvajanje Evropskega partnerstva se preuči v okviru mehanizmov, vzpostavljenih v okviru stabilizacijsko-pridružitvenega procesa, predvsem letnih poročil Komisije.

         (1)  UL L 306, 7.12.2000, str. 1. Uredba, kakor je bila nazadnje spremenjena z Uredbo (ES) št. 2112/2005 (UL L 344, 27.12.2005, str. 23).


title: 2004/492/ES:Sklep Sveta z dne 5. maja 2004 o imenovanju članov Komisije Evropskih skupnosti

text:
               15.5.2004

               SL

               Uradni list Evropske unije

               L 180/29

      SKLEP SVETA

   z dne 5. maja 2004
   o imenovanju članov Komisije Evropskih skupnosti
   (2004/492/ES)
   SVET EVROPSKE UNIJE —
   ob upoštevanju Akta o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija, zlasti njegovega člena 45(2)(a) in (b),
   v soglasju s predsednikom Komisije,
   ob upoštevanju naslednjega:

         SKLENE:
   Člen 1
   Za člane Komisije za obdobje od 1. maja 2004 do 31. oktobra 2004 so imenovani:

               g. Pavel TELIČKA

               g. Siim KALLAS

               g. Marcos KYPRIANOU

               ga. Sandra KALNIETE

               ga. Dalia GRYBAUSKAITÉ

               g. Péter BALÁZS

               g. Joe BORG

               ga. Danuta HÜBNER

               g. Janez POTOČNIK

               g. Jan FIGEĽ

         Člen 2
   Ta sklep začne veljati na dan objave v Uradnem listu Evropske unije.
   Uporablja se od 1. maja 2004.
   Člen 3
   Ta sklep je objavljen v Uradnem listu Evropske unije.

      V Bruslju, 5. maja 2004

            Za Svet

            Predsednik

         B. COWEN


title: 2013/580/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropskega organa za zavarovanja in poklicne pokojnine za proračunsko leto 2011

text:
               16.11.2013

               SL

               Uradni list Evropske unije

               L 308/241

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropskega organa za zavarovanja in poklicne pokojnine za proračunsko leto 2011
   (2013/580/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega organa za zavarovanja in poklicne pokojnine za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropskega organa za zavarovanja in poklicne pokojnine za proračunsko leto 2011, skupaj z odgovori organa (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (4), zlasti člena 64 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za ekonomske in monetarne zadeve (A7-0114/2013),

               1.

               podeli razrešnico izvršnemu direktorju Evropskega organa za zavarovanja in poklicne pokojnine glede izvrševanja proračuna organa za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropskega organa za zavarovanja in poklicne pokojnine, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 104.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 48.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropskega organa za zavarovanja in poklicne pokojnine za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega organa za zavarovanja in poklicne pokojnine za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropskega organa za zavarovanja in poklicne pokojnine za proračunsko leto 2011, skupaj z odgovori organa (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (4), zlasti člena 64 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za ekonomske in monetarne zadeve (A7-0114/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov Evropskega organa za zavarovanja in poklicne pokojnine (v nadaljevanju: organ) za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je bil ta organ, na novo ustanovljena agencija, ki ima sedež v Frankfurtu na Majni, ustanovljen z Uredbo (EU) št. 1094/2010 in je uradno začel delovati 1. januarja 2011 kot neodvisen organ,

                  C.

                  ker bi bilo treba ta organ obravnavati v kontekstu prevzema nalog od svojega predhodnika, Odbora evropskih nadzornikov za zavarovanja in poklicne pokojnine (CEIOPS), od katerega je organ, razen svojega novega mandata, prevzel vse obstoječe in že začete naloge ter pristojnosti (vsa sredstva, obveznosti in vse tekoče operacije CEIOPS so bile samodejno prenesene na novi organ),

                  D.

                  ker je organ del Evropskega sistema finančnih nadzornikov in tesno sodeluje s svojimi sorodnimi organi, Evropskim bančnim organom ter Evropskim organom za vrednostne papirje in trge, v okviru skupnega odbora, in z Evropskim odborom za sistemska tveganja,

                  E.

                  ker so celotna dodeljena proračunska sredstva organa za leto 2011 znašala 10 667 000 EUR;

                  F.

                  ker je bilo v skladu z uredbo o ustanovitvi organa (6) 55 % proračuna za leto 2011 financiranega s prispevki držav članic in držav Evropskega združenja za prosto trgovino (Efta), 45 % proračuna pa je bilo financiranega iz proračuna Unije,

                  G.

                  ker je konec leta 2011 organ zabeležil pozitivno realizacijo proračuna v višini 2 804 969,81 EUR (7) (po odbitku razlik v menjalnem tečaju v višini 2 437,59 EUR), kar je bilo v računovodskih izkazih zabeleženo kot obveznost do Komisije,

         Upravljanje proračuna in finančno poslovodenje

                  1.

                  na podlagi poročila o proračunu (8) ugotavlja, da je začetni prispevek Unije za proračun organa za leto 2011 znašal 4 267 000 EUR; ugotavlja, da je bilo to prvo leto delovanja organa;

                  2.

                  na podlagi letnih računovodskih izkazov ugotavlja, da je celotni dodeljeni proračun za leto 2011 znašal 10 667 000 EUR; ugotavlja tudi, da so vsi proračunski prihodki znašali 9 387 070,78 EUR (vključno s 5 120 035,36 EUR, ki predstavljajo 80 % proračuna držav članic, plačanega leta 2011);

                  3.

                  na podlagi letnih računovodskih izkazov opozarja, da so nacionalni nadzorni organi dodelili prispevek v višini 6 400 200 EUR, medtem ko je bil dejansko plačani prispevek 5 120 035,36 EUR; poziva države članice, naj organ za podelitev razrešnice seznanijo z razlogi, zakaj so bili prispevki omejeni na 80 % prvotno predvidene vsote; poziva države članice, naj v prihodnosti prispevajo svoj celotni delež, ko bo organ popolnoma vzpostavljen, saj bi v nasprotnem primeru lahko ogrozile njegove zmogljivosti za primerno izvajanje dodeljenih nalog;

                  4.

                  z zaskrbljenostjo ugotavlja, da določbe finančne uredbe niso v celoti prilagojene finančni shemi organa, saj se 55 % proračuna financira s prispevki držav članic in držav Efta; meni, da bi bilo treba to vprašanje obravnavati najkasneje ob naslednjem pregledu finančne uredbe v zvezi z agencijami, ter poziva Komisijo, naj oceni to stanje ter o tem poroča organu za podelitev razrešnice;

                  5.

                  poziva Komisijo, naj pri naslednjem pregledu dela in načinov financiranja agencij, ki bo predložen najkasneje do 2. januarja 2014, preuči vse možnosti za novo dolgoročno financiranje organa, ki bo zagotovilo njegovo neodvisnost;

                  6.

                  poziva Komisijo, naj oceni možnost priprave predloga, s katerim bi se zagotovilo, da bodo proračuni treh evropskih nadzornih organov v celoti financirani iz proračuna Unije;

                  7.

                  na podlagi letnih računovodskih izkazov ugotavlja, da je bil organ leta 2011 v glavnem osredotočen na ustanovitev in nadaljnjo širitev;

                  8.

                  poudarja pomen ustreznega usklajevanja dodeljenega proračuna in razpoložljivih delovnih mest na eni strani ter nalog, zaupanih organu, na drugi strani, saj bi nesorazmerje lahko privedlo do neuravnoteženega kadrovanja v zvezi z zaposlovanjem osebja organa na eni strani ter vključevanjem nacionalnih strokovnjakov na drugi strani; izraža zaskrbljenost zaradi dejstva, da je Komisija spremenila kadrovski načrt, ki ga je predlagal organ, ne da bi to jasno navedla; poziva Komisijo, naj bo popolnoma jasna glede tega vprašanja in drugih vprašanj;

                  9.

                  s tem v zvezi se seznanja s pomisleki iz predhodnih ugotovitev ocene finančnega sektorja Unije, ki jo je opravil MDS decembra 2012 in v kateri se priporoča povečanje virov in pristojnosti evropskih nadzornih organov, saj je to potrebno za uspešno izpolnjevanje njihovega mandata, obenem pa tudi povečuje neodvisnost njihovega delovanja;

                  10.

                  na podlagi letnih računovodskih izkazov ugotavlja, da je upravni svet na otvoritveni seji organa 10. januarja 2011 sprejel in odobril glavna finančna pravila ter finančno uredbo organa, da bi mu omogočil izvrševanje njegovih pooblastil kot evropskemu organu;

         Računovodski sistem

                  11.

                  na podlagi letnih računovodskih izkazov (9) ugotavlja, da je bilo treba prilagoditi standardno in splošno strukturo proračuna, ki jo je organ sprejel na začetku leta 2011, glede na njegove realne potrebe;

                  12.

                  na podlagi računovodskih izkazov ugotavlja, da je organ 19. aprila 2011 uvedel računovodstvo na podlagi nastanka poslovnega dogodka (ABAC), računovodski sistem, ki ga uporablja Komisija za proračunsko računovodstvo; poleg tega ugotavlja, da je organ v prehodnem obdobju od 1. januarja do 19. aprila 2011 za svoje proračunsko načrtovanje uporabljal orodje, ki temelji na Excelu, in da je bilo v času prehoda pripravljeno poročilo z obveznostmi in plačili, vnesenimi v ABAC;

                  13.

                  ugotavlja, da se plačila, opravljena pred začetkom uporabe sistema ABAC, odražajo le v prehodnem sistemu in se ne odražajo v ABAC; ugotavlja, da se vsakokrat, ko se poročilo o proračunski porabi in izvrševanju pripravi na podlagi ABAC, v Excelovi preglednici ročno združijo podatki, ki v celoti odražajo začetni proračun ter porabo obveznosti in plačil za celotno proračunsko leto;

                  14.

                  na podlagi letnih računovodskih izkazov ugotavlja, da so od leta 2012 naprej vse finančne transakcije v celoti zabeležene v sistemu ABAC;

                  15.

                  na podlagi letnih računovodskih izkazov ugotavlja, da je organ 19. aprila 2011 začel uporabljati sistem SAP, ki je neposredno povezan s sistemom ABAC, ki ga uporablja Komisija; ugotavlja tudi, da je do tega dne organ uporabljal sistem SAGE (10), ki ga je vzpostavil Odbor evropskih nadzornikov za zavarovanja in poklicne pokojnine za finančno računovodstvo, in da je bila 19. aprila 2011 določena prehodna bilanca stanja;

                  16.

                  ugotavlja, da je organ septembra 2011 vzpostavil sistem evidence sredstev, ki ga uporablja Komisija (ABAC Sredstva) za fizično spremljanje posameznih stalnih sredstev (ABAC Sredstva je vključen v računovodski sistem organa);

                  17.

                  pozdravlja, da je zunanji revizor Deloitte Consulting (11) potrdil računovodski sistem organa; ugotavlja, da je bil pregled računovodskega sistema organa izveden oktobra 2012;

                  18.

                  na podlagi poročila Deloitte ugotavlja, da je glede na izvedene postopke potrjevanja skladnosti računovodski sistem organa na splošno skladen z merili, ki jih je določila Komisija (GD za proračun);

                  19.

                  na podlagi poročila Deloitte ugotavlja, da je bilo opredeljenih več področij, na katerih so potrebne izboljšave (v zvezi s pravicami organa do uporabniškega dostopa v ABAC, ki ni v skladu s tekočimi pristojnostmi, postopkom upravljanja uporabniškega dostopa in vidiki sistema ABAC v zvezi z usposabljanjem), ki jih bo organ obravnaval leta 2013; poleg tega ugotavlja, da ta izboljšanja nimajo pomembnega učinka na ugotovljeno splošno skladnost;

         Izvrševanje proračuna

                  20.

                  na podlagi letnih računovodskih izkazov ugotavlja, da je organ ob koncu leta 2011 zabeležil 61,68-odstotno stopnjo izvrševanja proračuna za obveznosti in 58,84-odstotno za plačila;

                  21.

                  ugotavlja, da je stopnja izvrševanja obveznosti za naslov I („Odhodki za zaposlene“) dosegla 92,79 % in da predstavlja glavni dejavnik stopnje izvrševanja; poleg tega ugotavlja, da visok delež proračunskega izvrševanja v naslovu I, zlasti v prvem letu dejavnosti organa, odraža povezavo med njegovimi kadrovskimi potrebami in cilji ter še dodatno opravičuje kadrovske potrebe v letih 2012 in 2013;

                  22.

                  na podlagi letnih računovodskih izkazov ugotavlja, da je bil gonilni dejavnik visoke stopnje izvrševanja proračuna 100-odstotna realizacija kadrovskega načrta v letu 2011;

                  23.

                  na podlagi letnih računovodskih izkazov ugotavlja nizko, 60,41-odstotno stopnjo izvrševanja obveznosti za naslov II („Upravni odhodki“); ugotavlja, da je bilo leto 2011 leto prehoda z Odbora evropskih nadzornikov za zavarovanja in poklicne pokojnine na organ in pripravljalno leto za nove postopke ter zahteve; poziva organ, naj organ za podelitev razrešnice obvesti o ukrepih, ki jih je sprejel za odpravo te pomanjkljivosti; poziva organ, naj organ za podelitev razrešnice obvesti o ukrepih, sprejetih za povečanje stopenj, saj nizka stopnja izvrševanja kaže na težave pri načrtovanju in izvajanju proračuna;

                  24.

                  na podlagi navedb organa ugotavlja, da se od leta 2012 naprej pričakuje obravnava velikega obsega prevodov, predpisov in postopkov v vseh uradnih jezikih Unije; poleg tega ugotavlja, da je organ, kjer je bilo mogoče, znižal stroške organizacije sej, zlasti sej nadzornega odbora in upravnega odbora, in da je enak pristop ubral v zvezi s stroški obveščanja in objav (letno poročilo Odbora evropskih nadzornikov za zavarovanja in poklicne pokojnine za leto 2010 je bilo objavljeno le na njegovi spletni strani, da bi dodatno zmanjšali stroške);

                  25.

                  na podlagi navedb organa ugotavlja, da je bila stopnja izvrševanja obveznosti za naslov II povprečna, saj je organ želel ugotoviti, na katerih področjih bi lahko zmanjšali stroške, in je ta želja prevladala nad dejstvom, da so bila sredstva na voljo;

                  26.

                  na podlagi letnih računovodskih izkazov ugotavlja izjemno nizko, 11,73-odstotno stopnjo izvrševanja obveznosti v naslovu III („Odhodki iz poslovanja“); poziva organ, naj organ za podelitev razrešnice obvesti o ukrepih, sprejetih za povečanje te stopnje, saj nizka stopnja izvrševanja kaže na težave pri načrtovanju in izvajanju proračuna;

                  27.

                  na podlagi navedb organa ugotavlja, da je bila stopnja izvrševanja obveznosti za naslov III zelo nizka zaradi odločitve, da ne začne porabljati in da ne prenese v naslednje leto sredstev, dodeljenih za projekte informacijske tehnologije (IT) na teh ključnih področjih, brez jasne strateške odločitve odbora nadzornikov; poleg tega ugotavlja, da je odbor nadzornikov oktobra 2011 sprejel poročilo organa o specifikacijah podatkov, vključno z izmenjavo posameznih informacij za opredeljene potrebe, ter pooblastil odbor za informacijsko tehnologijo in podatke, naj dopolni poročilo o specifikacijah podatkov;

                  28.

                  na podlagi letnih računovodskih izkazov ugotavlja, da je odbor za informacijsko tehnologijo in podatke začel oddajo javnih naročil in izvajanje sistemov IT v februarju 2012;

                  29.

                  na podlagi letnega poročila (12) organa ugotavlja, da so leta 2011 obveznosti znašale 6 579 663 EUR ali 62 % proračuna za leto 2011, od katerih je bilo plačanih 6 276 158,59 EUR, 303 504,79 EUR pa je bilo samodejno prenesenih v leto 2012;

         Postopki za oddajo javnih naročil

                  30.

                  na podlagi poročila Računskega sodišča ugotavlja, da revidirani postopki javnega naročanja niso bili povsem skladni z določbami finančne uredbe; poziva organ, naj zagotovi, da bodo vse nove pogodbe dodeljene v polni skladnosti s predpisi Unije o javnih naročilih;

                  31.

                  ugotavlja, da je organ od 1. junija 2012 zaposlil uradnika za javna naročila in da so bili določeni delovni postopki za javna naročila, uslužbenci so se udeležili informativnih sej in usposabljanj v zvezi s predpisi Unije o javnih naročilih, razviti so bili modeli v zvezi z javnimi naročili ter začeti vsi postopki javnih razpisov v skladu z ustreznimi predpisi Unije o javnih naročilih;

         Postopki zaposlovanja

                  32.

                  ugotavlja, da je organ uskladil svoje postopke zaposlovanja s priporočili Računskega sodišča; poziva organ, naj organ za podelitev razrešnice obvesti o nadaljnjih ukrepih, ki jih bo sprejel za izboljšanje postopkov zaposlovanja; meni, da lahko nekatere določbe kadrovskih predpisov predstavljajo znatno upravno breme; zato spodbuja Komisijo, naj omogoči določeno stopnjo poenostavitve glede agencij v okviru člena 110 kadrovskih predpisov;

                  33.

                  na podlagi letnih računovodskih izkazov (13) ugotavlja, da je bilo leto 2011 odločilno leto za organ pri ustanavljanju in širjenju enote za kadrovske zadeve, da bi našel ustrezne vire za svoje nove funkcije in naloge; ugotavlja, da je na dan 31. decembra 2012 osebje organa vključevalo 46 začasnih uslužbencev, šest pogodbenih uslužbencev in štiri napotene nacionalne strokovnjake, kar je skupaj 56 uslužbencev;

                  34.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (14) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 104.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 331, 15.12.2010, str. 48.

         (5)  UL L 357, 31.12.2002, str. 72.

         (6)  UL L 331, 15.12.2010, str. 12, člen 62(1).

         (7)  Letni računovodski izkazi 2011, str. 36.

         (8)  Poročilo o proračunu za leto 2011, str. 2.

         (9)  Letni računovodski izkazi 2011, str. 31.

         (10)  SAGE je računovodski sistem, prilagojen malim in srednjim podjetjem, organizacijam ter institucijam.

         (11)  European Banking Authority (EBA), Validation of accounting systems (Evropski bančni organ (EBA), Potrditev računovodskih sistemov), 19.11.2012, Deloitte.

         (12)  Letno poročilo za leto 2011, str. 38.

         (13)  Letni računovodski izkazi za leto 2011, str. 47–48.

         (14)  Sprejeta besedila, P7_TA(2013)0134 (glej stran 374 tega Uradnega lista).


title: Potrditev Komisije (sprememba Poslovnika) Sklep Evropskega parlamenta z dne 8. julija 2008 o spremembi Poslovnika Parlamenta v zvezi s potrditvijo Komisije (2007/2128(REG))

text:
               3.12.2009

               SL

               Uradni list Evropske unije

               CE 294/82

         Torek, 8. julij 2008Potrditev Komisije (sprememba Poslovnika)
   P6_TA(2008)0328
   Sklep Evropskega parlamenta z dne 8. julija 2008 o spremembi Poslovnika Parlamenta v zvezi s potrditvijo Komisije (2007/2128(REG))
   2009/C 294 E/21

      Evropski parlament,
   ob upoštevanju pisma svojega predsednika z dne 14. decembra 2006,
   ob upoštevanju svoje resolucije z dne 1. decembra 2005 o smernicah za potrditev Komisije (1),
   ob upoštevanju členov 201 in 202 svojega Poslovnika,
   ob upoštevanju poročila Odbora za ustavne zadeve (A6-0198/2008),

               1.

               sprejema sklep o spremembi svojega Poslovnika, kot je navedeno v nadaljevanju;

               2.

               opozarja, da bodo spremembe začele veljati prvi dan naslednjega delnega zasedanja;

               3.

               naroči svojemu predsedniku, naj ta sklep posreduje Svetu in Komisiji v vednost.

               IZVIRNO BESEDILO

               SPREMEMBE

                  Sprememba 1

                  Poslovnik Evropskega parlamenta

                  Člen 99 – odstavek 2

                           2.

                           Odbor
                                 kandidata
                               povabi, da poda izjavo in odgovarja na vprašanja.

                           2.

                                 Ustrezni odbor ali odbori
                               kandidata
                                 za komisarja povabijo, da poda izjavo in odgovarja na vprašanja.
                                 Predstavitve so organizirana tako, da kandidati za komisarja Parlamentu lahko razkrijejo vse ustrezne informacije. Določbe o organizaciji teh predstavitev so navedene v prilogi Poslovnika (2)

                              .

                  Sprememba 2

                  Poslovnik Evropskega parlamenta

                  Člen 99 – odstavek 6

                           6.

                           V primeru
                                 sprememb
                               razdelitve delovnih področij in odgovornosti med trajanjem mandata Komisije so zadevni komisarji povabljeni, da se predstavijo odborom, ki so pristojni za njihova področja.

                           6.

                           V primeru
                                 bistvene spremembe
                               razdelitve delovnih področij in odgovornosti med trajanjem mandata Komisije
                                 ter pri zapolnitvi prostih mest ali imenovanju novega komisarja po pristopu nove članice
                               so zadevni komisarji povabljeni, da se predstavijo odborom, ki so pristojni za njihova področja
                                 v skladu z odstavkom 2
                              .

                  Sprememba 3

                  Poslovnik Evropskega parlamenta

                  Priloga XVI b (novo)

                     PRILOGA XVIb

                     Smernice za potrditev Komisije

                                 1.

                              Naslednja načela, merila in ukrepi se uporabljajo za to, da se celoten kolegij Komisije potrdi z glasovanjem Parlamenta:

                                             (a)

                                             Temelj ocenjevanja

                                          Parlament oceni kandidate za komisarje na osnovi njihove splošne usposobljenosti, evropske zavezanosti in osebne neodvisnosti. Oceni znanje o njihovem predvidenem delovnem področju in njihove komunikacijske sposobnosti.

                                          Parlament posveti posebno pozornost uravnoteženi zastopanosti spolov. Lahko se izreče o razporeditvi odgovornosti za posamezna delovna področja, ki jo določi novoizvoljeni predsednik.

                                          Parlament lahko poišče vse informacije, pomembne za sprejetje odločitve glede sposobnosti kandidata za komisarja. Pričakuje popolno razkritje podatkov, ki se nanašajo na njihove finančne interese.

                                             (b)

                                             Predstavitve

                                          Vsak kandidat za komisarja je povabljen, da pred ustreznim odborom ali odbori nastopi s predstavitvijo. Predstavitve so javne.

                                          Predstavitve skupaj organizirata konferenca predsednikov in konferenca predsednikov odborov. Kjer se delovna področja prekrivajo, se primerno uredi pridružitev ustreznih odborov. Obstajajo tri možnosti:

                                                         (i)

                                                         če se delovno področje kandidata za komisarja ujema s pristojnostmi enega odbora, se kandidat predstavi le pred tem odborom;

                                                         (ii)

                                                         če se delovno področje kandidata za komisarja v podobnem razmerju ujema s pristojnostmi več odborov, se kandidat predstavi pred vsemi temi odbori hkrati; ter

                                                         (iii)

                                                         če se delovno področje kandidata za komisarja pretežno ujema s pristojnostmi enega parlamentarnega odbora in le v manjši meri s pristojnostmi enega ali več drugih odborov, se kandidat predstavi pred glavnim pristojnim odborom, ki povabi drugi odbor ali druge odbore, da se udeleži(jo) predstavitve.

                                          O ukrepih se v celoti posvetuje z novoizvoljenim predsednikom Komisije.

                                          Odbori kandidatom za komisarja pred predstavitvijo pravočasno predložijo pisna vprašanja. Število vsebinskih pisnih vprašanj se omeji na pet vprašanj na pristojni odbor.

                                          Predstavitve se izvedejo v okoliščinah in pod pogoji, ki nudijo kandidatom za komisarja enako in pošteno priložnost za predstavitev sebe in svojih mnenj.

                                          Kandidate za komisarja se povabi, da podajo uvodno ustno izjavo, ki ne traja več kot dvajset minut. Namen izvajanja predstavitev je razvoj pluralnega političnega dialoga med kandidati za komisarja in poslanci. Pred koncem predstavitve lahko kandidati za komisarja podajo kratko sklepno izjavo.

                                             (c)

                                             Ocena

                                          Indeksiran video posnetek predstavitev je javnosti na voljo v štiriindvajsetih urah.

                                          Odbori se sestanejo takoj po predstavitvi, da pripravijo oceno posameznih kandidatov za komisarja. Te seje so zaprte za javnost. Odbori so pozvani, da izjavijo, ali so kandidati za komisarja po njihovem mnenju primerni za člane kolegija in za izvajanje posebnih nalog, ki so jim bile dodeljene. Če posamezni odbor ne doseže soglasja za vsako od teh dveh točk, predsednik odbora kot zadnjo rešitev predlaga tajno glasovanje o teh dveh odločitvah. Poročila o oceni odborov se objavijo in predstavijo na skupni seji konference predsednikov in konference predsednikov odborov, ki je zaprta za javnost. Po izmenjavi mnenj konferenca predsednikov in konferenca predsednikov odborov razglasita konec predstavitev, razen če se ne odločita pridobiti nadaljnjih informacij.

                                          Novoizvoljeni predsednik Komisije predstavi celoten kolegij kandidatov za komisarje in njihov program na seji Parlamenta, na katero je vabljen Svet v celoti. Predstavitvi sledi razprava. Ob zaključku razprave lahko vsaka politična skupina ali najmanj štirideset poslancev vloži predlog resolucije. Uporablja se člen 103(3), (4) in (5). Po glasovanju o predlogu resolucije Parlament glasuje o tem, ali naj da soglasje k imenovanju ekipe novoizvoljenega predsednika in kandidatov za komisarja kot celote. Parlament odloča z večino oddanih glasov, s poimenskim glasovanjem. Parlament lahko glasovanje preloži na naslednjo sejo.

                                 2.

                              V primeru spremembe sestave ali bistvene spremembe razporeditve delovnih področij Komisije v času njenega mandata se izvedejo naslednji ukrepi:

                                             (a)

                                             Če je treba zapolniti mesto, ki se je izpraznilo zaradi odstopa, razrešitve ali smrti, Parlament v najkrajšem času povabi kandidata za komisarja, da se udeleži predstavitve pod enakimi pogoji, kot so določeni v odstavku 1.

                                             (b)

                                             V primeru pristopa nove države članice, Parlament povabi kandidata za komisarja iz te države, da se udeleži predstavitve pod enakimi pogoji, kot so določeni v odstavku 1.

                                             (c)

                                             V primeru bistvene prerazporeditve delovnih področij se zadevne komisarje povabi, da se predstavijo ustreznim odborom, preden prevzamejo svoje nove odgovornosti.

                                 Z odstopanjem od postopka, določenega v odstavku 1(c), tretji pododstavek, je glasovanje na plenarnem zasedanju, ko zadeva imenovanje enega komisarja, tajno.

      (1)  UL C 285 E, 22.11.2006, str. 137.

      (2)
         Glej Prilogo XVIb.


title: 2014/718/EU: Sklep Sveta z dne 8. oktobra 2014 o podpisu Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji v imenu Evropske unije in njenih držav članic

text:
               18.10.2014

               SL

               Uradni list Evropske unije

               L 300/3

         SKLEP SVETA
   z dne 8. oktobra 2014
   o podpisu Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji v imenu Evropske unije in njenih držav članic

      (2014/718/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 207 in 209 v povezavi s členom 218(5) Pogodbe,
   ob upoštevanju Akta o pristopu Republike Hrvaške in zlasti člena 6(2) Akta,
   ob upoštevanju predloga Evropske komisije,
   ob upoštevanju naslednjega:

               (1)

               V skladu s členom 6(2) Akta o pristopu Republike Hrvaške (v nadaljnjem besedilu: Akt o pristopu) se pristop Republike Hrvaške k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu: Sporazum) uredi s sklenitvijo protokola k Sporazumu (v nadaljnjem besedilu: Protokol). V skladu s členom 6(2) Akta o pristopu se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevnimi tretjimi državami.

               (2)

               Svet je 14. septembra 2012 pooblastil Komisijo, da začne pogajanja z zadevnimi tretjimi državami. Pogajanja z Republiko Filipini so se uspešno zaključila s parafiranjem Protokola 16. januarja 2014.

               (3)

               Sporazum bi bilo treba podpisati v imenu Unije in njenih držav članic, s pridržkom njegove poznejše sklenitve –

         SPREJEL NASLEDNJI SKLEP:
   Člen 1
   Podpis Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji v imenu Unije in njenih držav članic se odobri s pridržkom sklenitve Protokola.
   Besedilo Protokola se objavi skupaj s sklepom o sklenitvi Protokola.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.
   Člen 3
   Ta sklep začne veljati na dan sprejetja.

      V Luxembourgu, 8. oktobra 2014

            Za Svet

            Predsednik

         M. LUPI


title: 2012/54/EU: Sklep Sveta z dne 23. januarja 2012 o stališču Evropske unije v Skupnem odboru EGP glede spremembe Priloge XIII (Promet) k Sporazumu EGP

text:
               1.2.2012

               SL

               Uradni list Evropske unije

               L 29/1

         SKLEP SVETA
   z dne 23. januarja 2012
   o stališču Evropske unije v Skupnem odboru EGP glede spremembe Priloge XIII (Promet) k Sporazumu EGP
   (2012/54/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) in člena 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Priloga XIII k Sporazumu o Evropskem gospodarskem prostoru (2) (v nadaljnjem besedilu: Sporazum EGP) vsebuje posebne določbe in ureditve glede prometa.

               (2)

               Uredbo Komisije (EU) št. 255/2010 z dne 25. marca 2010 o določitvi skupnih pravil za upravljanje pretoka zračnega prometa (3) bi bilo treba vključiti v Sporazum EGP.

               (3)

               Prilogo XIII k Sporazumu EGP bi bilo zato treba ustrezno spremeniti.

               (4)

               Stališče Unije v Skupnem odboru EGP bi moralo temeljiti na osnutku sklepa Skupnega odbora EGP, ki je priložen temu sklepu –

         SPREJEL NASLEDNJI SKLEP:
   Člen 1
   Stališče Unije v Skupnem odboru EGP o predlagani spremembi Priloge XIII (Promet) k Sporazumu EGP temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Bruslju, 23. januarja 2012

            Za Svet

            Predsednica

         M. GJERSKOV

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  UL L 80, 26.3.2010, str. 10.

      OSNUTEK
      SKLEP SKUPNEGA ODBORA EGP št. …
      z dne …
      o spremembi Priloge XIII (Promet) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
      ob upoštevanju naslednjega:

                  (1)

                  Priloga XIII k Sporazumu je bila nazadnje spremenjena s Sklepom Skupnega odbora EGP št. …/… z dne … (1).

                  (2)

                  Uredbo Komisije (EU) št. 255/2010 z dne 25. marca 2010 o določitvi skupnih pravil za upravljanje pretoka zračnega prometa (2) je treba vključiti v Sporazum.

            SPREJEL NASLEDNJI SKLEP:
      Člen 1
      Za točko 66wh (Uredba Komisije (ES) št. 262/2009) Priloge XIII k Sporazumu se vstavi naslednja točka:

                  „66wi.

                     32010 R 0255: Uredba Komisije (EU) št. 255/2010 z dne 25. marca 2010 o določitvi skupnih pravil za upravljanje pretoka zračnega prometa (UL L 80, 26.3.2010, str. 10).
                  Določbe Uredbe se za namene tega sporazuma berejo v skladu z naslednjo prilagoditvijo:
                  Ta uredba se ne uporablja za Lihtenštajn.“.

            Člen 2
      Besedilo Uredbe (EU) št. 255/2010 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati …, pod pogojem, da so bila Skupnemu odboru EGP (3) predložena vsa uradna obvestila v skladu s členom 103(1) Sporazuma.
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V Bruslju, …

               Za Skupni odbor EGP

               Predsednik

               Sekretarja Skupnega odbora EGP

         (1)  UL L …

         (2)  UL L 80, 26.3.2010, str. 10.

         (3)  [Navedena ni nobena ustavna zahteva.] [Navedene so ustavne zahteve.]


title: Sklep Sveta z dne 4. decembra 2000 o spremembi Sklepa 2000/24/ES zaradi vzpostavitve posebnega akcijskega programa Evropske investicijske banke za utrditev in okrepitev carinske unije ES - Turčija

text:
Pomembno pravno obvestilo

|

32000D0788

Uradni list L 314 , 14/12/2000 str. 0027 - 0028

		Sklep Svetaz dne 4. decembra 2000o spremembi Sklepa 2000/24/ES zaradi vzpostavitve posebnega akcijskega programa Evropske investicijske banke za utrditev in okrepitev carinske unije ES - Turčija(2000/788/ES)SVET EVROPSKE UNIJE JE –ob upoštevanju Pogodbe o Evropski skupnosti in zlasti člena 308 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju naslednjega:(1) Svet je 23. decembra 1963 sprejel Sklep 64/732/EGS o sklenitvi pridružitvenega sporazuma med EGS in Turčijo [2]. Dodatni protokol, ki velja od 1. januarja 1973 in je priložen pridružitvenemu sporazumu [3], določa pogoje, postopke in časovni načrt postopne vzpostavitve te carinske unije v obdobju 22 let.(2) Evropski svet je na zasedanju v Luxembourgu 12. in 13. decembra 1997 zahteval določitev strategije za pripravo Turčije na članstvo s približevanjem Evropski uniji na vseh področjih. Komisija je 4. marca 1998 Svetu predložila sporočilo, naslovljeno "Evropska strategija za Turčijo", ki zajema program dela za utrditev in poglobitev carinske unije ter okrepitev sodelovanja na drugih področjih, pomembnih za nadaljnji razvoj odnosov s Turčijo.(3) Evropski svet je na zasedanju v Cardiffu 15. in 16. junija 1998 pozdravil evropsko strategijo za Turčijo, v kateri je videl dobro podlago za razvoj in razširitev odnosov med Evropsko unijo in Turčijo. Evropski svet je poudaril potrebo finančne podpore za to evropsko strategijo in upošteval namero Komisije, da razmisli o možnostih, kako podpreti izvajanje te strategije, in v ta namen predloži ustrezne predloge.(4) Evropski svet je na zasedanju v Helsinkih 10. in 11. decembra 1999 odločil, da je Turčija država kandidatka, ki naj bi se pridružila Uniji na podlagi enakih meril, kot se uporabljajo za druge države kandidatke.(5) Skladno z evropsko strategijo za Turčijo in novim statusom Turčije kot države kandidatke po Evropskem svetu v Helsinkih namerava ta sklep vzpostaviti posebni akcijski program EIB za utrditev in okrepitev carinske unije ES-Turčija. Program naj bi omogočil napredek na področjih, opredeljenih v rednih poročilih Komisije o napredku Turčije pri vključevanju v Evropsko unijo, katerim je še treba posvetiti pozornost glede izvajanja in učinkovite uporabe nekaterih pomembnih določb za carinsko unijo, ter na področjih, določenih v evropski strategiji za Turčijo.(6) S tem sklepom in pričakovano upravičenostjo Turčije do črpanja predpristopne pomoči EIB je obveznost Unije o dodeljevanju posebnih posojil EIB v Turčiji v okviru carinske unije v celoti izpolnjena.(7) Ukrepi EIB na podlagi tega sklepa bi se morali skladati z drugimi vrstami pomoči, ki jih EIB dodeljuje Turčiji, in podpirati naložbe za krepitev konkurenčnosti turške industrije, predvsem malih in srednje velikih podjetij, naložbe v infrastrukturo, predvsem na področju prometa, energetike in telekomunikacij, ki omogočajo boljšo infrastrukturno povezavo med EU in Turčijo, naložbe za spodbujanje neposrednih naložb podjetij Skupnosti v Turčiji ter naložbe v tehnično opremo, ki olajšajo delovanje carinske unije, kolikor posojilo EIB predstavlja ustrezen finančni instrument.(8) Sklep 2000/24/ES [4] daje EIB jamstvo Skupnosti v primeru izgub pri posojilih za projekte zunaj Skupnosti (Srednja in Vzhodna Evropa, sredozemske države, Latinska Amerika in Azija ter Južnoafriška republika).(9) Ta sklep omogoča uporabo jamstvenega sklada za ukrepanje navzven, ustanovljenega z Uredbo (ES, Euratom) št. 2728/94 [5].(10) Jamstvo Skupnosti, ki zajema splošni mandat EIB za dodeljevanje posojil državam zunaj Skupnosti, določen s Sklepom 2000/24/ES, bi se moralo razširiti na posebni akcijski program EIB za utrditev in okrepitev carinske unije ES-Turčija. Ta sklep bi se moral zato ustrezno spremeniti.(11) Določbe tega sklepa temeljijo na spoštovanju demokratičnih načel, pravne države, človekovih pravic, temeljnih svoboščin in mednarodnega prava, ki so vodilo politikam Evropske skupnosti in njenim državam članicam. Skupnost pripisuje velik pomen potrebi, da Turčija izboljša in spodbuja demokratične postopke in spoštovanje temeljnih človekovih pravic ter v ta proces tesneje vključi civilno družbo.(12) Pogodba za sprejetje tega sklepa ne predvideva drugih pooblastil, razen tistih iz člena 308 Pogodbe –SKLENIL:Člen 1Drugi stavek drugega pododstavka prvega odstavka člena 1 Sklepa 2000/24/ES se spremeni:(a) v uvodnem delu se "18660 milijonov EUR" nadomesti z "19110 milijonov EUR";(b) za četrto alineo se doda naslednja alinea:"— Posebni akcijski program za utrditev in okrepitev carinske unije ES-Turčija:450 milijonov EUR."Člen 2Ta sklep začne učinkovati na dan objave v Uradnem listu Evropskih skupnosti.V Bruslju, 14. decembra 2000Za SvetPredsednikH. Védrine[1] Mnenje z dne 15. novembra 2000 (še ni objavljeno v Uradnem listu).[2] UL 217, 29.12.1964, str. 3685/64.[3] UL L 293, 29.12.1972, str. 4.[4] UL L 9, 13.1.2000, str. 24. Sklep, kakor je bil spremenjen s Sklepom 2000/688/ES (UL L 285, 7.11.2000, str. 20).[5] UL L 293, 12.11.1994, str. 1. Uredba, kakor je bila spremenjena z Uredbo (ES, Euratom) št. 1149/1999 (UL L 139, 2.6.1999, str. 1).--------------------------------------------------


title: Sklep Evropskega parlamenta (EU) 2017/1687 z dne 27. aprila 2017 o razrešnici glede izvrševanja proračuna Evropske agencije za pomorsko varnost za proračunsko leto 2015

text:
               29.9.2017

               SL

               Uradni list Evropske unije

               L 252/262

         SKLEP EVROPSKEGA PARLAMENTA (EU) 2017/1687
   z dne 27. aprila 2017
   o razrešnici glede izvrševanja proračuna Evropske agencije za pomorsko varnost za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropske agencije za pomorsko varnost za proračunsko leto 2015,

               —

               ob upoštevanju poročila Računskega sodišča o zaključnem računu Evropske agencije za pomorsko varnost za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0058/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (4), zlasti člena 19,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A8-0130/2017),

               1.

               podeli razrešnico izvršnemu direktorju Evropske agencije za pomorsko varnost glede izvrševanja proračuna agencije za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za pomorsko varnost, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 133.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 208, 5.8.2002, str. 1.

      (5)  UL L 328, 7.12.2013, str. 42.


title: 2007/814/ES: Sklep Komisije z dne 13. novembra 2007 o razveljavitvi Sklepa 1999/572/ES o sprejetju zavez, ponujenih v zvezi s protidampinškimi postopki glede uvoza jeklene žice, vrvi in kablov s poreklom iz Ljudske republike Kitajske, Madžarske, Indije, Republike Koreje, Mehike, Poljske, Južne Afrike in Ukrajine

text:
               12.12.2007

               SL

               Uradni list Evropske unije

               L 326/25

      SKLEP KOMISIJE

   z dne 13. novembra 2007
   o razveljavitvi Sklepa 1999/572/ES o sprejetju zavez, ponujenih v zvezi s protidampinškimi postopki glede uvoza jeklene žice, vrvi in kablov s poreklom iz Ljudske republike Kitajske, Madžarske, Indije, Republike Koreje, Mehike, Poljske, Južne Afrike in Ukrajine
   (2007/814/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1), ter zlasti členov 8 in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   Prejšnje preiskave in obstoječi ukrepi

               (1)

               Svet je avgusta 1999 z Uredbo (ES) št. 1796/1999 (2) uvedel dokončno protidampinško dajatev na uvoz jeklenih vrvi in kablov s poreklom, med drugim, iz Južne Afrike.

               (2)

               Svet je novembra 2005, po pregledu zaradi izteka ukrepa v skladu s členom 11(2) osnovne uredbe, z Uredbo (ES) št. 1858/2005 (3) sklenil, da se ohranijo protidampinški ukrepi, ki so se uporabljali za uvoz zadevnega izdelka s poreklom, med drugim, iz Južne Afrike.

               (3)

               Komisija je s Sklepom 1999/572/ES z dne 13. avgusta 1999 (4) sprejela cenovno zavezo južnoafriške družbe Scaw Metals Group Haggie Steel Wire Rope („Haggie“ ali „družba“).

               (4)

               Komisija je s Sklepom 1999/572/ES prav tako sprejela cenovno zavezo družb Usha Martin Industries & Usha Beltron Ltd iz Indije, Aceros Camesa SA de CV iz Mehike in Joint Stock Company Silur iz Ukrajine. Komisija je z Uredbo Komisije (ES) št. 1678/2003 (5) umaknila sprejetje zaveze, ki jo je ponudila družba Joint Stock Company Silur iz Ukrajine. Protidampinški ukrepi na uvoz jeklenih žičnatih vrvi in kablov s poreklom iz Mehike so se iztekli 12. avgusta 2004 (6). Komisija je s Sklepom Komisije 2006/38/ES z dne 22. decembra 2005 umaknila sprejetje zaveze, ki jo je ponudila družba Usha Martin Industries & Usha Beltron Ltd.

               (5)

               Zato je bil uvoz v Skupnost zadevnega izdelka južnoafriškega porekla, ki ga je proizvajala družba, in vrste izdelka, ki ga zajema zaveza („izdelek iz zaveze“), izvzet iz dokončnih protidampinških dajatev.

               (6)

               V zvezi s tem je treba opozoriti, da so bile nekatere vrste jeklenih žičnatih vrvi in kablov, ki jih sedaj proizvaja Haggie, izključene iz obsega zaveze. Zato je bilo za take jeklene žičnate vrvi in kable pri vstopu v prosti promet v Skupnosti treba plačati protidampinško dajatev.

         B.   KRŠITVE ZAVEZE
   1.   Obveznosti družbe pod zavezo

               (7)

               Zaveza, ki jo je ponudila družba, jo zavezuje, da med drugim izvaža izdelek iz zaveze v Evropsko skupnost nad določenimi najnižjimi uvoznimi cenami, določenimi v zavezi.

               (8)

               Družba je v zavezi prav tako potrdila, da je glede na izvzetje od protidampinških dajatev, ki ga zaveza omogoča, tako izvzetje možno le s predložitvijo „računa na podlagi zaveze“ carinskim službam Skupnosti. Poleg tega se je družba zavezala, da takih računov na podlagi zaveze ne bo izdajala za prodajo tistih vrst zadevnega izdelka, ki jih zaveza ne zajema in za katere je zato treba plačati protidampinško dajatev. Družba je tudi potrdila, da izdani računi na podlagi zaveze morajo vsebovati informacije, sprva določene v Prilogi k Uredbi (ES) št. 1796/1999 in pozneje v Prilogi k Uredbi (ES) št. 1858/2005.

               (9)

               Pogoji zaveze družbo obvezujejo, da Komisiji v obliki četrtletnega poročila predloži redne in podrobne informacije o prodaji zadevnega izdelka v Evropsko skupnost. Takšna poročila morajo vključevati izdelke, zajete v zavezi, za katere ima družba koristi od izvzetja od plačila protidampinške dajatve, kakor tudi tiste vrste jeklenih žičnatih vrvi in kablov, ki niso zajeti v zavezi in za katere je zato ob uvozu v Evropsko skupnost treba plačati protidampinško dajatev.

               (10)

               Jasno je, da morajo biti ob predložitvi vsi podatki v navedenih poročilih o prodaji popolni, izčrpni in pravilni ter da morajo biti transakcije v celoti skladne s pogoji zaveze.

               (11)

               Za zagotovitev skladnosti z zavezo se je družba tudi zavezala, da bo dovolila preveritvene obiske na kraju samem v svojih prostorih za preverjanje točnosti in verodostojnosti predloženih podatkov v navedenih četrtletnih poročilih ter da bo predložila vse za Komisijo pomembne informacije.

               (12)

               Treba je opozoriti, da je družba 28. oktobra 2003 že prejela opozorilno pismo služb Komisije zaradi kršitve zaveze, ker je izdajala račune na podlagi zaveze za izdelke, ki niso zajeti v zavezi, vendar so predmet protidampinških ukrepov. V opozorilnem pismu je bilo navedeno, da zaradi posebnih okoliščin, v katerih je do teh kršitev prišlo, Komisija ne namerava umakniti sprejetja zaveze, vendar je bilo tudi izpostavljeno, da bo Komisiji v primeru kakršnih koli nadaljnjih kršitev zaveze, tudi manjših, težko ohraniti sprejetje zaveze družbe.

               (13)

               V zvezi s tem je bil 5. in 6. februarja 2007 opravljen preveritveni obisk v prostorih družbe v Južni Afriki. Preveritveni obisk je zajel obdobje od 1. januarja 2004 do 31. decembra 2006.

         2.   Rezultati preveritvenih obiskov družbe

               (14)

               S preveritvenim obiskom je bilo ugotovljeno, da je družba v dveh primerih izdala račun na podlagi zaveze (številki računov na podlagi zaveze sta 935515 in 935516) za izdelke, ki so predmet protidampinških ukrepov, vendar niso zajeti v zavezi. Zato je družba pri teh transakcijah imela nezakonite koristi od izvzetja od plačila protidampinških dajatev ob uvozu.

               (15)

               S preveritvenim obiskom je bilo ugotovljeno, da družba v skladu s pogoji plačila v enem primeru ni prilagodila prodajne cene na enoto. Ta neprilagoditev za finančne stroške, povezane z dejanskim časom plačila, je privedla do prodajne cene na enoto, nižje od uporabljene najnižje uvozne cene.

               (16)

               S preveritvenim obiskom je bilo poleg tega ugotovljeno, da je družba v več primerih izdala račune na podlagi zaveze, ki niso bili v skladu s Prilogo k Uredbi (ES) št. 1858/2005, saj je vključila stavek „za prodajo v tujini, ni za prodajo v Evropski uniji“.

               (17)

               Pregled računov na podlagi zaveze, izdanih v obdobju, ki ga je zajel preveritveni obisk, je pokazal, da ena transakcija ni bila vključena v četrtletnem poročilu o prodaji na podlagi zaveze, ki ga je družba predložila Komisiji. Poleg tega je bilo prav tako ugotovljeno, da je družba o transakcijah, ki niso bile namenjene za sprostitev v prosti promet v Skupnosti, poročala, kot če bi bile namenjene za sprostitev v prosti promet v Skupnosti. S preveritvenim obiskom je bilo odkritih tudi več transakcij, ki so bile vključene v poročilo kot tranzitne prodaje, vendar je bilo blago v resnici sproščeno v prosti promet v Skupnosti. Poleg tega so bile ugotovljene neskladnosti med četrtletnim poročilom o prodaji na podlagi zaveze in ustreznimi računi.

         3.   Razlogi za umik sprejetja zaveze

               (18)

               Dejstvo, da je družba izdala račune na podlagi zaveze za zadevne izdelke, ki niso bili zajeti v zavezi, in dejstvo, da je pri teh transakcijah družba imela koristi od izvzetja od plačila protidampinške dajatve, odobrenega samo za izdelke, zajete v zavezi, se štejeta za kršitev zaveze.

               (19)

               Družba ni izpolnila svoje obveznosti spoštovanja najnižje uvozne cene za vse prodaje izdelka iz zaveze.

               (20)

               Izdajanje računov na podlagi zaveze, ki niso v skladu s Prilogo k Uredbi (ES) št. 1858/2005, za prodajo izdelka iz zaveze, lahko carinske organe zmede in jim prepreči učinkovito spremljanje zaveze, zaradi česar je zaveza nesmiselna.

               (21)

               Dejstvi iz uvodne izjave 17 sta privedli do sklepa, da vsi podatki v četrtletnih poročilih o prodaji na podlagi zaveze, ki jih je predložila družba, niso bili popolni, izčrpni in pravilni, zato ta poročila niso bila dovolj zanesljiva, da bi se lahko uporabila za spremljanje zaveze. Neupoštevanje zahtev za poročanje se prav tako šteje za kršitev zaveze.

         4.   Pisna stališča in zaslišanje
   (a)   Nezadostno razumevanje zaveze

               (22)

               Družba je v pisnem stališču priznala, da je pri izdajanju računov na podlagi zaveze in pripravljanju poročil na podlagi zaveze prišlo do napak zaradi nezadostnega razumevanja tehničnih določb zaveze, nepravilne razlage besedila in/ali neupoštevanje besedila. Prav tako je v pisnem stališču in na zaslišanju 26. aprila 2007 izjavila, da so spremembe v višjem vodstvu in prestrukturiranje organizacije prispevali k nezadostnemu razumevanju kompleksnih zahtev zaveze.

               (23)

               Družba je tudi potrdila prejem opozorilnega pisma Služb Komisije z dne 28. oktobra 2003. Vendar pa je družba trdila, da ni prejela poročila o preveritvi, ki bi po njenih domnevah opredelilo dejansko napako. Družba je prav tako trdila, da ni spremenila prakse pri pripravljanju poročil na podlagi zaveze ali izboljšala razumevanja zaveze zaradi dejstva, da ni bila seznanjena z dejanskimi napakami.

               (24)

               V odziv na te trditve je treba poudariti, da je družba 18. septembra 2003 od Komisije prejela pismo, v katerem so bile podrobno opisane ugotovljene kršitve. V opozorilnem pismu z dne 28. oktobra 2003 niso bile ponovno navedene podrobnosti kršitev, vendar pa se je pismo sklicevalo na prejšnjo korespondenco med Komisijo in družbo.

               (25)

               Treba je tudi opozoriti, da se je družba morda zmotila, ko se je sklicevala na poročilo o preveritvi. Komisija ni izvedla preveritvenega obiska pred izdajo opozorilnega pisma 28. oktobra 2003, saj so bile kršitve, ki so privedle do izdaje opozorilnega pisma, ugotovljene na podlagi teoretične analize poročil na podlagi zaveze. Komisija je preveritev izvedla maja 2004, vendar ta preveritev ni privedla do nadaljnjih ukrepov, zato družbi ni bilo treba poslati pisma v zvezi s tem.

               (26)

               Poleg tega je družba na zaslišanju povedala, da je po preveritvenem obisku na podlagi pripomb, izrečenih na kraju samem, pregledala svoj celotni sistem, da bi lahko uvedla potrebne spremembe za izpolnitev zahtev zaveze.

               (27)

               Trditve družbe v njeno obrambo v zvezi z nezadostnim razumevanjem zaveze ne spremenijo stališča Komisije, da družba ni izpolnila obveznosti iz zaveze. Prav tako je treba opozoriti, da je družba v preteklosti že prejela opozorilno pismo zaradi kršitve zaveze in da ni sprejela ukrepov, potrebnih za preprečitev novih kršitev zaveze. Nezadostno razumevanje zahtev zaveze pomeni veliko tveganje za zadostnost in zanesljivost spremljanja zaveze.

         (b)   Sorazmernost

               (28)

               Glede kršitve cenovne zaveze je družba priznala, da je v enem primeru prišlo do kršitve cenovne zaveze, ker ni prilagodila prodajne cene glede na pozno plačilo. Vendar pa je bilo poudarjeno, da so bile prodajne cene vseh drugih transakcij popolnoma v skladu z najnižjo uvozno ceno. Poleg tega je bilo zatrjeno, da je do poznega plačila prišlo zaradi nepredvidenih okoliščin, saj zadevna stranka običajno vnaprej plača za blago pred pošiljanjem.

               (29)

               V odziv na te trditve je treba poudariti, da se je v skladu z zavezo družba zavezala zagotoviti, da bo neto prodajna cena celotne prodaje, ki jo zaveza zajema, enaka najnižjim uvoznim cenam iz zaveze ali višja od njih.

               (30)

               Osnovna uredba v zvezi z vprašanjem sorazmernosti prav tako neposredno ali posredno ne zahteva, da mora biti kršitev zaveze povezana z najnižjim odstotkom prodaje ali najnižjim odstotkom najnižje uvozne cene.

               (31)

               Ta pristop je potrdila tudi sodna praksa Sodišča prve stopnje, ki je odločilo, da je ob vsakršni kršitvi zaveze umik sprejetja zaveze upravičen (7).

               (32)

               Zato trditve, ki jih je predložila družba v zvezi s sorazmernostjo, ne spremenijo stališča Komisije, da je bila zaveza kršena in da je sprejetje zaveze treba umakniti.

         (c)   Dobra vera družbe

               (33)

               Družba je trdila, da je v času predložitve svojih rednih poročil Komisiji menila, da so vsi podatki v poročilu popolni, izčrpni in pravilni.

               (34)

               Družba ni nikoli poskušala poročati o nepravilnih informacijah ali zavrniti predložitve zahtevanih informacij.

               (35)

               Družba je v pisnem stališču in na zaslišanju prav tako poudarila, da ni imela nobenih koristi od kršitev zaveze, razen v dveh primerih, in da do napak ni prišlo v okviru strategije izogibanja.

               (36)

               V zvezi z navedenimi uvodnimi izjavami je treba opozoriti, da se ni štelo, da družba poskuša namenoma imeti koristi od nespoštovanja zahtev zaveze ali preprečiti spremljanje. Vendar je zaradi ponavljanja napak primerno spremljanje zaveze nesmiselno.

         C.   RAZVELJAVITEV ODLOČBE 1999/572/ES

               (37)

               Glede na zgoraj navedeno je treba umakniti sprejetje zaveze in razveljaviti Odločbo Komisije 1999/572/ES. Zato velja dokončna protidampinška dajatev, uvedena s členom 1(2) Uredbe (ES) št. 1858/2005 –

         SKLENILA:
   Člen 1
   Odločba 1999/572/ES se razveljavi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 13. novembra 2007

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 217, 17.8.1999, str. 1. Uredba, kakor je bila spremenjena z Uredbo (ES) št. 1674/2003 (UL L 238, 25.9.2003, str. 1).

      (3)  UL L 299, 16.11.2005, str. 1. Uredba, kakor je bila spremenjena z Uredbo (ES) št. 121/2006 (UL L 22, 26.1.2006, str. 1).

      (4)  UL L 217, 17.8.1999, str. 63. Sklep, kakor je bil spremenjen s Sklepom 2006/38/ES (UL L 22, 26.1.2006, str. 54).

      (5)  UL L 238, 25.9.2003, str. 13.

      (6)  UL C 203, 11.8.2004, str. 4.

      (7)  V zvezi s tem glej zadevo T–51/96 Miwon proti Svetu (PSES 2000, str. II–1841), odstavek 52; primer T–340/99 Arne Mathisen S proti Svetu (PSES 2002, str. II–2905), odstavek 80.


title: Sklep Sveta z dne 4. oktobra 1999 o sklenitvi Sporazuma o sodelovanju med Evropsko skupnostjo in Kraljevino Kambodžo

text:
Pomembno pravno obvestilo

|

31999D0677

Uradni list L 269 , 19/10/1999 str. 0017 - 0017

		Sklep Svetaz dne 4. oktobra 1999o sklenitvi Sporazuma o sodelovanju med Evropsko skupnostjo in Kraljevino Kambodžo(1999/677/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti, zlasti členov 133 in 181 v povezavi s prvim stavkom člena 300(2) in prvim pododstavkom člena 300(3) Pogodbe,ob upoštevanju predloga Komisije,ob upoštevanju mnenja Evropskega parlamenta [1],(1) ker mora politika Skupnosti v skladu s členom 177 Pogodbe na področju razvojnega sodelovanja pospeševati trajnostni gospodarski in socialni razvoj držav v razvoju, njihovo enakomerno in postopno vključevanje v svetovno gospodarstvo ter zmanjševanje revščine v teh državah;(2) ker bi morala Skupnost v uresničevanju ciljev na področju zunanjih odnosov odobriti Sporazum o sodelovanju med Evropsko skupnostjo in Kraljevino Kambodžo,SKLENIL:Člen 1S tem sklepom se v imenu Skupnosti odobri Sporazum o sodelovanju med Evropsko skupnostjo in Kraljevino Kambodžo.Besedilo Sporazuma je priloženo k temu sklepu.Člen 2Predsednik Sveta da uradno obvestilo, predvideno v členu 21 Sporazuma [2].Člen 3V Skupnem odboru, določenem v členu 14 Sporazuma, Skupnost zastopa Komisija, ob asistenci predstavnikov držav članic.Člen 4Ta sklep se objavi v Uradnem listu Evropskih skupnosti.V Luxembourgu, 4. oktobra 1999Za SvetPredsednikK. Häkämies[1] UL C 219, 30.7.1999, str. 189.[2] Datum začetka veljavnosti Sporazuma bo v Uradnem listu Evropskih skupnosti objavil Generalni sekretariat Sveta.--------------------------------------------------